तत्रस्थता
जीवविज्ञान में तत्रस्थता (Endemism) किसी जीववैज्ञानिक जाति की वह स्थिति होती है जिसमें वह मूल रूप से केवल एक ही सीमित भौगोलिक क्षेत्र में मिलती है, जैसे कि कोई द्वीप, राज्य, देश या अन्य कोई परिभाषित क्षेत्र। अगर कोई जीव जाति किसी स्थान पर मूल रूप से मिलती है तब भी वह उस स्थान के लिए तत्रस्थ नहीं कहलाती अगर वह अन्य स्थानों पर भी मिलती हो। तत्रस्थता का बिलकुल विपरीत सार्वत्रिक वितरण की दशा है, जिसमें कोई जाति विश्वभर में या विश्व के अधिकांश भागों में मिलती है।